MAT 1105 - Lineær algebra og numeriske metoder
Kort om emnet
Dette er et grunnemne i matematikk som forener klassisk matematikk og beregninger på datamaskin. Emnet gir en innføring i vektorer og matriser, og lineær algebra i euklidske rom. Videre utleder vi numeriske beregningsmetoder for størrelser som den deriverte og integralet, og vi analyserer feil og begrensninger i disse metodene. Emnet inneholder også programmering av numeriske metoder med MATLAB og Python.
Kurset er nært knyttet til IN1900 – Introduksjon i programmering for naturvitenskapelige anvendelser. Undervisningen bygger på at studentene kan programmere fra før eller lærer seg å programmere mens de følger kurset.

Hva lærer du
Etter å ha fullført emnet
· vet du hva vektorer og matriser er og kan utføre enkle beregninger med dem
· behersker du gausseliminasjon
· kjenner du begrepene lineær uavhengighet, basis, basisskifte og dimensjon
· kjenner du til hvordan man regner ut determinanter, egenverdier, og egenvektorer og hvordan man bruker dem til å analysere praktiske problemer analytisk og numerisk
· kan du finne fram til og programmere numeriske metoder for tilnærmet beregning av  både den deriverte og integralet av generelle funksjoner
· kjenner du begrensningene til de numeriske metodene i emnet og kan estimere deres feil ved hjelp av Taylors formel med restledd
· kan du enkel programmering av lineær algebra og numeriske metoder med MATLAB og Python.

Overlappende emner
· 5 studiepoengs overlapp med MAT1120
· 5 studiepoengs overlapp med MAT-INF1100 (nedlagt)
· 5 studiepoengs overlapp med MAT-IN1105 (nedlagt)

Undervisning
5 timer forelesning/fellesundervisning og 2 timer gruppeundervisning hver uke hele semesteret.

Eksamen
Skriftlig midtveiseksamen som teller 1/3 ved sensurering.
Avsluttende skriftlig eksamen som teller 2/3 ved sensurering.
Dette emnet har 5 innleveringer, hvorav minst 3 må være godkjent før avsluttende eksamen.

Hjelpemidler til eksamen
Midtveiseksamen: Ingen
Avsluttende eksamen: Godkjent kalkulator og formelark

